b'\n_START_ARTICLE_\nHyvink\xc3\xa4\xc3\xa4n kaupunkisillan maauimala\n_START_PARAGRAPH_\nHyvink\xc3\xa4\xc3\xa4n Kaupunkisillan maauimala on Hyvink\xc3\xa4\xc3\xa4ll\xc3\xa4 Mustam\xc3\xa4nnist\xc3\xb6ss\xc3\xa4 sijaitseva maauimala. Se sijaitsee Hyvink\xc3\xa4\xc3\xa4n keskustasta vain noin kilometrin p\xc3\xa4\xc3\xa4ss\xc3\xa4. Maauimala on tarkoitettu p\xc3\xa4\xc3\xa4osin uimista varten, mutta alue on my\xc3\xb6s tunnettu auringonottopaikastaan. Maauimala on avoin kaikille k\xc3\xa4vij\xc3\xb6ille, joten sis\xc3\xa4\xc3\xa4np\xc3\xa4\xc3\xa4symaksua ei ole. Maauimalalla on kes\xc3\xa4isin uimavalvonta kes\xc3\xa4kuun alusta aina elokuun loppuun asti. Kyseisen\xc3\xa4 aikana valvonta maauimalalla on p\xc3\xa4ivitt\xc3\xa4in kello 11\xe2\x80\x9319. Valvonta-ajat poikkeavat normaalista ajoituksesta kes\xc3\xa4n juhlap\xc3\xa4ivin\xc3\xa4 juhannusaattona sek\xc3\xa4 juhannusp\xc3\xa4iv\xc3\xa4n\xc3\xa4._NEWLINE_Hyvink\xc3\xa4\xc3\xa4n Kaupunkisillan maauimala on "hiekkarantainen". Alueelta l\xc3\xb6ytyy my\xc3\xb6s pukutilat vaatteiden vaihtamista varten sek\xc3\xa4 wc-tilat. Alueelta l\xc3\xb6ytyy my\xc3\xb6s maauimalan pienempien k\xc3\xa4vij\xc3\xb6iden suosima leikkipuisto. Kaupunkisillan maauimala on rakennettu 1900-luvulla. Maauimala on nauttinut suurta suosiota erityisesti sijaintinsa sek\xc3\xa4 sis\xc3\xa4\xc3\xa4np\xc3\xa4\xc3\xa4symaksuttomuuden vuoksi. Nyky\xc3\xa4\xc3\xa4n maauimalan suosio on kuitenkin hiipunut erityisesti Hyvink\xc3\xa4\xc3\xa4n Sveitsiss\xc3\xa4 sijaitsevan uuden maauimalan laajentumisen my\xc3\xb6t\xc3\xa4. Kes\xc3\xa4ll\xc3\xa4 2008 maauimala suljettiin v\xc3\xa4liaikaisesti alueella k\xc3\xa4ynniss\xc3\xa4 olevien ty\xc3\xb6maat\xc3\xb6iden takia ja avattiin uudistettuna kes\xc3\xa4ll\xc3\xa4 2009.'